Kertenys
Kertenys – dešinysis Šešuvies intakas, įteka į ją 47,1 km nuo jos žiočių, į pietryčius nuo Batakių GS. Išteka Barsukynės kaime, prie  198  Jurbarkas–Skaudvilė  kelio. Upelį kerta geležinkelis Pagėgiai – Radviliškis. Teka pietų kryptimi. Intakas: Ramonas (kairysis; 5,3 km). Upėvardis greičiausiai susijęs su žodžiu kertė („kampas“), nors kita galimybė – su kertus, kertukas („kirstukas“).